CELEX: 32008R0065
Language: et
Date: 2008-01-25
Title: Komisjoni määrus (EÜ) nr 65/2008, 25. jaanuar 2008 , millega avatakse 2008. aasta ja järgnevate aastate tariifikvoot teatavate nõukogu määruses (EÜ) nr 3448/93 nimetatud põllumajandussaaduste töötlemisel saadud Norra päritolu kaupade Euroopa Ühendusse importimiseks

26.1.2008   
            
            
               ET
            
            
               Euroopa Liidu Teataja
            
            
               L 23/9
            
         
      KOMISJONI MÄÄRUS (EÜ) nr 65/2008,
   25. jaanuar 2008,
   millega avatakse 2008. aasta ja järgnevate aastate tariifikvoot teatavate nõukogu määruses (EÜ) nr 3448/93 nimetatud põllumajandussaaduste töötlemisel saadud Norra päritolu kaupade Euroopa Ühendusse importimiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
   võttes arvesse nõukogu 25. oktoobri 2004. aasta otsust nr 2004/859/EÜ, mis käsitleb kirjavahetuse teel kokkuleppe sõlmimist Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta, (2) eriti selle artiklit 2,
   ning arvestades järgmist:
   
               (1)
            
            
               Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 käsitleva kirjade vahetuse teel sõlmitud kokkuleppe punkt 3 näeb ette aastase tariifikvoodi kehtestamise teatavate Norra päritolu toodete importimiseks. Kõnealused tariifikvoodid tuleb avada aastaks 2008 ja järgnevateks aastateks.
            
         
               (2)
            
            
               Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) on sätestatud tariifikvootide haldamise eeskirjad. On asjakohane ette näha, et käesoleva määrusega avatavaid tariifikvoote hallatakse kooskõlas nende eeskirjadega.
            
         
               (3)
            
            
               Käesolevas määruses sätestatud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ühenduse tariifikvoodid I lisas loetletud Norra päritolu kaupadele avatakse 1. jaanuarist kuni 31. detsembrini 2008 ja järgnevatel aastatel.
   Artikkel 2
   Komisjon haldab artiklis 1 osutatud ühenduse tariifikvoote vastavalt määruse (EMÜ) nr 2454/93 artiklitele 308a, 308b ja 308c.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. jaanuar 2008
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 318, 20.12.1993, lk 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).
   
      (2)  ELT L 370, 17.12.2004, lk 70.
   
      (3)  EÜT L 253, 11.10.1993, lk 1. Määrust on viimati muudetud määrusega (EÜ) nr 214/2007 (ELT L 62, 1.3.2007, lk 6).
   
      LISA
      Norrast pärit toodete ühendusse importimisel kohaldatavad aastased tariifkvoodid
      
                  Jrk-nr
               
               
                  CN-kood
               
               
                  Kauba kirjeldus
               
               
                  Aastakvoot alates 1.1.2008
               
               
                  Kvoodi piires kohaldatav tollimaksumäär
               
            
                  09.0765
               
               
                  ex 1517 10 90
               
               
                  Margariin, välja arvatud vedel margariin, piimarasvade sisaldusega mitte üle 10 % massist
               
               
                  2 470 t
               
               
                  Tollimaksuvaba
               
            
                  09.0771
               
               
                  ex 2207 10 00
                  (TARICi kood 90)
               
               
                  Denatureerimata etüülalkohol alkoholisisaldusega vähemalt 80 % mahust, välja arvatud EÜ asutamislepingu I lisas loetletud põllumajandussaadustest saadud tooted
               
               
                  164 000 hl
               
               
                  Tollimaksuvaba
               
            
                  09.0772
               
               
                  ex 2207 20 00
                  (TARICi kood 90)
               
               
                  Denatureeritud etüül- jm alkohol, mis tahes alkoholisisaldusega, välja arvatud EÜ asutamislepingu I lisas loetletud põllumajandussaadustest saadud tooted
               
               
                  14 340 hl
               
               
                  Tollimaksuvaba
               
            
                  09.0774
               
               
                  2403 10
               
               
                  Suitsetamistubakas, mis ei sisalda või sisaldab mis tahes vahekorras tubaka aseaineid
               
               
                  370 t
               
               
                  Tollimaksuvaba